ক্যাপশনের শুরুতে সোনালি লিখেছেন, ‘ভ্যানিটি ইজ় মাই ফেভারিট সিন’। আল পাচিনোর উক্তি অনুসরণ করে। সেখানেই অভিনেত্রী আরও জানিয়েছেন, অল্পস্বল্প ‘ভ্যানিটি’ থাকা ভাল। কারণ আসল কথা হল, নিজেকে ভাল রাখা। উইগ নিয়ে রীতিমতো দ্বন্দ্বে ভুগছিলেন তিনি। যদি লোকে কিছু মনে করে, যদি তাঁকে সকলে ফাঁপা, অন্তঃসারশূন্য মনে করে! ‘‘কিন্তু নিজেকে বোঝালাম, আমি নিজের চোখে সুন্দর হতে চাইছি। কাউকে দেখানোর জন্য নয়...’’ ব্যাখ্যা সোনালির।